SL Uradni list Evropske unije C 306/6

Nalaganje obveznosti opravljanja javnih storitev na notranjih letih v Italiji

(2004/C 306/03)

V skladu s členom 4(1)(a) Uredbe Sveta (EGS) št. 2408/92 z dne 23. julija 1992 o dostopu letalskih prevoznikov do letalskih prog znotraj Skupnosti, in v skladu s predlogom avtonomne regije Sardinija, se je italijanska vlada odločila letalskim družbam naložiti obveznost opravljanja javnih storitev, v zvezi z določenimi relacijami med letališči na Sardiniji in drugimi glavnimi nacionalnimi letališči.

Otoška lega Sardinije občutno omejuje njene možnosti povezave, s čimer pripisuje zračnemu prometu glavno in nenadomestljivo vlogo, za katero ni pravih učinkovitih in primerljivih alternativ.

Posledično se za letalske storitve smatra, da imajo javni interes, saj so ključne za ekonomski in družbeni razvoj otoka Sardinija, tako za zagotovitev pravice do bivanja in prostega potovanja znotraj Italije, kot tudi do pravice prostega gibanja oseb znotraj Evropske unije.

1. PRIZADETE PROGE

1.1 Relacije, ki bodo pod vplivom sprememb kar se tiče nalaganja obveznosti opravljanja javnih storitev, so: Alghero/Rim in Rim/Alghero Alghero/Milano (1) in Milano (1)/Alghero Alghero/Bologna in Bologna/Alghero Alghero/Torino in Torino/Alghero Alghero/Pisa in Pisa/Alghero Cagliari/Rim in Rim/Cagliari Cagliari/Milano (1) in Milano (1)/Cagliari Cagliari/Bologna in Bologna/Cagliari Cagliari/Torino in Torino/Cagliari Cagliari/Pisa in Pisa/Cagliari Cagliari/Verona in Verona/Cagliari Cagliari/Napoli in Napoli/Cagliari Cagliari/Palermo in Palermo/Cagliari Olbia/Rim in Rim/Olbia Olbia/ Milano (1) in Milano (1)/Olbia Olbia/Bologna in Bologna/Olbia Olbia/Torino in Torino/Olbia Olbia/Verona in Verona/Olbia

1.2 V skladu z 9. členom Uredbe (EGS) št. 95/93 z dne 18. januarja 1993, dopolnjene z Uredbo (ES) št. 793/04, ki se nanaša na splošna pravila za alokacijo časovnih terminov na letališčih držav ES, lahko pristojne oblasti pridržijo določene časovne termine za predvidene domače lete na relacijah, kjer so bile določene obveznosti iz opravljanja javnih storitev v skladu z zakonodajo Skupnosti.

1.3 Vseh osemnajst (18) rut, ki so navedene zgoraj in obveznosti iz opravljanja javnih storitev, ki se nanašajo nanje, tvorijo enoten paket, ki mora biti v celoti sprejet s strani zainteresiranih prevoznikov brez kakršnihkoli odškodnin, ne glede na vrsto in izvor.

1.4 Prevozniki, ki bodo sprejeli tekoče obveznosti iz opravljanja javnih storitev in ki samostojno ne razpolagajo s potrebno tehnično in organizacijsko sposobnostjo za upravljanje linij, na katere vplivajo tekoče obveznosti iz opravljanja javnih storitev, bodo v trenutku sprejema obveznosti predložili vsake dogovore z drugimi prevozniki za namen upravljanja zadevnih linij. Takšni dogovori bodo določali operativne podrobnosti, tako da bodo pristojne oblasti lahko ocenile, če so njihova sredstva in organizacija ustrezna za izpolnjevanje vseh obveznosti iz opravljanja javnih storitev. V vsakem primeru ostaja vsak edini prevoznik oz. vsak glavni prevoznik, ki sprejme obveznosti iz opravljanja javnih storitev, polno odgovoren za promptno opravljanje storitev.

1.5 Vsak enotni/edini prevoznik (ali glavni prevoznik), ki sprejme obveznosti iz opravljanja javnih storitev, bo zagotovil jamstvo za dobro izvedbo in trajnost letov. Omenjena garancija bo obsegala znesek v višini petnajst (15) milijonov evrov in bo zagotovljena v obliki bančnega poroštva, ki bo aktivirano ob prvi zahtevi po vsaj pet (5) milijonov evrov, in s poroštvom zavarovalnice za preostali znesek v korist Ente Nazionale dell'Aviazione Civile („ENAC“), ki bo poroštvo uporabilo za zagotovitev izvajanja obveznosti iz opravljanja javnih storitev.

1.6 Minister za infrastrukturo in promet in ENAC bosta skupaj z avtonomno regijo Sardinijo preverila, če prevozniki, ki sprejmejo obveznosti iz opravljanja javnih storitev, razpolagajo z minimalnimi pogoji in sredstvi za dostop do dotičnih relacij z namenom ugotovitve, ali bodo željeni cilji, ki jih narekuje uvedba obveznosti iz opravljanja javnih storitev, zagotovljeni. Po opravljenem preverjanju bodo prevozniki, ki bodo uspešno ocenjeni za opravljanje prevozov na dotičnih relacijah, sprejeti za opravljanje le-teh.

1.7 Vsak prevoznik, ki sprejme obveznosti iz opravljanja javnih storitev, uvedenih na zadevnih linijah, mora izpolnjevati naslednje minimalne zahteve: mora biti letalski prevoznik Skupnosti in posedovati spričevalo letalskega prevoznika (AOC) ter zahtevane licence v skladu z Uredbo EGS št. 2407/92; razpolagati z ustreznim številom letal, ki zadovoljujejo predpisane obveznosti iz opravljanja javnih storitev; na zadevnih linijah zaposluje osebje, ki pravilno in tekoče govori italijanski jezik; distribuira in prodaja vozovnice z vsaj enim izmed glavnih računalniških sistemov rezervacij (CRS) (Amadeus, Galileo, Sabre, World Span) preko spleta, telefona, na letaliških okencih in preko celotnega sistema potovalnih agencij; osebno potrditev, da je v obdobju od od 1. januarja 2003 do 30. septembra 2004 dosegel skupni koeficient pravilnosti poslovanja, ki znaša vsaj 98 %, in najmanj 80 % koeficient točnosti z odstopanjem dvajsetih minut od predpisanega voznega reda. Mora predložiti jamstvo za dobro izvedbo, kot je opisano v točki 1.5.

1.8 Zaradi zagotovitve ciljev kontinuitete, zanesljivosti, točnosti ter varnosti storitev, bodo prevozniki, ki nameravajo sprejeti obveznosti iz opravljanja javnih storitev na dotičnih relacijah, ENAC-u predložili ustrezne dokumente (v italijanskem ali angleškem jeziku), ki potrjujejo zagotovitev omenjenih minimalnih pogojev, kot tudi organizacijska, tehnična in finančna sredstva, potrebna za opravljanje storitev.

1.9 Prevozniki, ki bodo sprejeli obstoječe obveznosti iz opravljanja javnih storitev, se obvežejo, da bodo upoštevali in spoštovali zakonodajo držav članic, mednarodno pravo in zakonodajo Skupnosti, kar zadeva zaščito potnikov, materialno škodo, prekoračenih rezervacij, zamude letov, odpovedanih letov, izgubljene prtljage, pozno prispele prtljage in poškodovane prtljage. Ti prevozniki se tudi zavezujejo, da bodo od 1. januarja 2005 naprej izpolnjevali nova pravila Skupnosti, ki so določena v Uredbi (ES) št. 261/2004 glede prekoračitve rezervacij, odpovedanih letov in letov z zamudo, zlasti glede pravic invalidnih potnikov in potnikov z omejeno mobilnostjo. Sočasno s sprejemom obstoječih obveznosti iz opravljanja javnih storitev se prevozniki zavezujejo k prilagoditvi odnosa do letalskih potnikov in potrošnikov v skladu z načeli v Listini o pravicah evropskih in italijanskih potnikov.

2. OBVEZNOSTI IZ OPRAVLJANJA JAVNIH STORITEV

2.1 Obveznosti iz opravljanja javnih storitev so organizirane z ozirom na posebne okoliščine, ki jih predstavlja izoliranost Sardinije. Obveznosti iz opravljanja javnih storitev z vidika minimalne frekvence (ta naj bi bila zagotovljena z rednimi leti), časa poletov in ponujenih kapacitet so sledeče:

2.1.1 Na relaciji Alghero/Rim

(a) Minimalna dnevna frekvenca

Na relaciji Alghero/Rim bodo zagotovljeni vsaj 3 do 4 (2)(*) povratni leti med 1. oktobrom in 31. majem, ter vsaj 5 povratnih letov med 1. junijem in 30. septembrom (vključno z božičnim in velikonočnim obdobjem).

(b) Vozni red letov:

Na relaciji Alghero/Rim bo zagotovljen vsaj

1 let med 06.45 in 07.45

1 let med 13.30 in 15.30

1 let med 19.30 in 22.30.

Na relaciji Rim/Alghero bo zagotovljen vsaj

1 let med 7.00 in 8.30

1 let med 13.30 in 15.30

1 let med 19.30 in 22.30.

(c) Ponujene kapacitete

Dnevna ponujena kapaciteta je določena z ozirom na različne frekvence med obema obdobjema, kot je to določeno v obveznostih iz opravljanja javnih storitev.

Minimalna ponujena dnevna kapaciteta v obdobju od 1. oktobra do 31. maja bo 450 sedežev na relaciji Alghero/Rim in 450 sedežev na relaciji Rim/Alghero.

Minimalna ponujena dnevna kapaciteta v obdobju od 1. junija do 30. septembra (vključno z božičnim in velikonočnim obdobjem) bo 750 sedežev na relaciji Alghero/Rim in 750 sedežev na relaciji Rim/Alghero.

2.1.2 Na relaciji Alghero/Milano

(a) Minimalna dnevna frekvenca

Na relaciji Alghero/Milano bodo zagotovljeni vsaj 3 do 4 (2) povratni leti med 1. oktobrom in 31. majem, ter vsaj 4 povratni leti med 1. junijem in 30. septembrom (vključno z božičnim in velikonočnim obdobjem).

(b) Vozni red letov:

Na relaciji Alghero/Milano bo zagotovljen vsaj

1 let med 06.45 in 07.45

1 let med 13.30 in 15.30

1 let med 19.30 in 22.30.

Na relaciji Milano/Alghero bo zagotovljen vsaj

1 let med 7.00 in 8.30

1 let med 13.30 in 15.30

1 let med 19.30 in 22.30.

(c) Ponujene kapacitete

Dnevna ponujena kapaciteta je določena z ozirom na različne frekvence med obema obdobjema, kot je to določeno v obveznostih iz opravljanja javnih storitev.

Minimalna ponujena dnevna kapaciteta v obdobju od 1. oktobra do 31. maja bo 450 sedežev na relaciji Alghero/Milano in 450 sedežev na relaciji Milano/Alghero.

Minimalna ponujena dnevna kapaciteta v obdobju od 1. junija do 30. septembra (vključno z božičnim in velikonočnim obdobjem) bo 600 sedežev na relaciji Alghero/Milano in 600 sedežev na relaciji Milano/Alghero.

2.1.3 Na relaciji Alghero/Bologna

(a) Minimalna dnevna frekvenca

Na relaciji Alghero/Bologna bo zagotovljen vsaj 1 povratni let v teku celega leta.

(b) Vozni red letov:

Prevozniki, ki sprejmejo obveznosti iz opravljanja javnih storitev, lahko določijo vozni red letov. Vendar pa morajo ti prevozniki zagotoviti povratni let na Sardinijo v teku dneva, kot tudi daljše zadrževanje na posamezni destinaciji.

(c) Ponujene kapacitete

Minimalna ponujena dnevna kapaciteta v teku celega leta bo 130 sedežev na relaciji Alghero/Bologna in 130 sedežev na relaciji Bologna/Alghero.

2.1.4 Na relaciji Alghero/Torino

(a) Minimalna dnevna frekvenca

Na relaciji Alghero/Torino bo zagotovljen vsaj 1 povratni let med celim letom.

(b) Vozni red letov:

Prevozniki, ki sprejmejo obveznosti iz opravljanja javnih storitev, lahko določijo vozni red letov. Vendar pa morajo ti prevozniki zagotoviti povratni let na Sardinijo tekom dneva, kot tudi daljše zadrževanje na destinaciji.

(c) Ponujene kapacitete

Minimalna ponujena dnevna kapaciteta v teku leta bo 35 sedežev na relaciji Alghero/Torino in 35 sedežev na relaciji Torino/Alghero.

2.1.5 na relaciji Alghero/Pisa

(a) Minimalna dnevna frekvenca

Na relaciji Alghero/Pisa bo zagotovljen vsaj 1 povratni let med celim letom.

(b) Vozni red letov:

Prevozniki, ki sprejmejo obveznosti iz opravljanja javnih storitev, lahko določijo vozni red letov. Vendar pa morajo ti prevozniki zagotoviti povratni let na Sardinijo v teku dneva, kot tudi daljše zadrževanje na destinaciji.

(c) Ponujene kapacitete

Minimalna ponujena dnevna kapaciteta v teku leta bo 130 sedežev na relaciji Alghero/Pisa in 130 sedežev na relaciji Pisa/Alghero.

2.1.6 Relacija Cagliari/Rim

(a) Minimalna dnevna frekvenca

Na relaciji Cagliari/Rim bo zagotovljeno vsaj 8 povratnih letov med 1. oktobrom in 31. majem, ter vsaj 11 do 13 (3)(*) povratnih letov med 1. junijem in 30. septembrom (vključno z božičnim in velikonočnim obdobjem).

(b) Vozni red letov:

Na relaciji Cagliari/Rim bodo zagotovljeni vsaj

3 leti med 06.30 in 09.30

1 let med13.00 in 15.30

2 leta med 19.30 in 22.30.

Na relaciji Rim/Cagliari bosta zagotovljena vsaj

2 leta med 06.30 in 09.30

1 let med 13.30 in 15.30

1 let med 19.30 in 22.30.

(c) Ponujene kapacitete

Dnevna ponujena kapaciteta je določena z ozirom na različne frekvence med obema obdobjema, kot je določeno v obveznosti iz opravljanja javnih storitev.

Minimalna ponujena dnevna kapaciteta v obdobju od 1. oktobra do 31. maja bo 1200 sedežev na relaciji Cagliari/Rim in 1200 sedežev na relaciji Rim/Cagliari.

Minimalna ponujena dnevna kapaciteta v obdobju od 1. junija do 30. septembra (vključno z božičnim in velikonočnim obdobjem) bo 1500 sedežev na relaciji Cagliari/Rim in 1500 sedežev na relaciji Rim/Cagliari.

2.1.7 Na relaciji Cagliari/Milano

(a) Minimalna dnevna frekvenca

Na liniji Cagliari/Milano bo zagotovljeno vsaj 5 povratnih letov med 1. oktobrom in 31. majem, ter vsaj 5 do 8 (4)(*) povratnih letov med 1. junijem in 30. septembrom (vključno z božičnim in velikonočnim obdobjem).

(b) Vozni red letov:

Na relaciji Cagliari/Milano bosta zagotovljena vsaj

2 leta med 06.30 in 08.30

1 let med 13.00 in 15.30

2 leta med 19.30 in 22.30.

Na relaciji Milano/Cagliari bosta zagotovljena vsaj

2 leta med 06.30 in 08.30

1 let med 13.00 in 15.30

2 leta med 19.30 in 22.30

(c) Ponujene kapacitete

Dnevna ponujena kapaciteta je določena z ozirom na različne frekvence med obema obdobjema, kot je to določeno v obveznosti iz opravljanja javnih storitev.

Minimalna ponujena dnevna kapaciteta v obdobju od 1. oktobra do 31. maja bo 750 sedežev na relaciji Cagliari/Milano in 750 sedežev na relaciji Milano/Cagliari.

Minimalna ponujena dnevna kapaciteta v obdobju od 1. junija do 30. septembra (vključno z božičnim in velikonočnim obdobjem) bo 750 sedežev na relaciji Cagliari/Milano in 750 sedežev na relaciji Milano/Cagliari.

2.1.8 Na relaciji Cagliari/Bologna

(a) Minimalna dnevna frekvenca

Na relaciji Cagliari/Bologna bosta zagotovljena vsaj 1 do 2 (4) povratna leta med 1. oktobrom in 31. majem, ter vsaj 2 povratna leta med 1. junijem in 30. septembrom (vključno z božičnim in velikonočnim obdobjem).

(b) Vozni red letov:

Glede na povezave, za katere je značilna enkratna dnevna frekvenca (oz. največ dvojna dnevna frekvenca), bodo prevozniki, ki sprejmejo obveznosti iz opravljanja javnih storitev, upravičeni do določevanja voznih redov letov. Vendar pa bodo ti prevozniki upoštevali potrebo po zagotovitvi povratnega leta na Sardinijo tekom dneva, kot tudi daljše zadrževanje na destinaciji.

(c) Ponujene kapacitete

Dnevna ponujena kapaciteta je določena z ozirom na različne frekvence med obema obdobjema, kot je to določeno v obveznosti iz opravljanja javnih storitev.

Minimalna ponujena dnevna kapaciteta v obdobju od 1. oktobra do 31. maja bo 150 sedežev na relaciji Cagliari/Bologna in 150 sedežev na relaciji Bologna/Cagliari.

Minimalna ponujena dnevna kapaciteta v obdobju od 1. junija do 30. septembra (vključno z božičnim in velikonočnim obdobjem) bo 300 sedežev na relaciji Cagliari/Bologna in 300 sedežev na relaciji Bologna/Cagliari.

2.1.9 Na relaciji Cagliari/Torino

(a) Minimalna dnevna frekvenca

Na relaciji Cagliari/Torino bo zagotovljen vsaj 1 povratni let med celim letom.

(b) Vozni red letov:

Prevozniki, ki sprejmejo obveznosti iz opravljanja javnih storitev, lahko določijo vozni red letov. Vendar pa morajo ti prevozniki zagotoviti in povratni let na Sardinijo tekom dneva, kot tudi daljše zadrževanje na destinaciji.

(c) Ponujene kapacitete

Minimalna ponujena dnevna kapaciteta med celim letom bo znašala 150 sedežev na relaciji Cagliari/Torino in 150 sedežev na relaciji Torino/Cagliari.

2.1.10 Na relaciji Cagliari/Pisa

(a) Minimalna dnevna frekvenca

Na relaciji Cagliari/Pisa bo zagotovljen vsaj 1 povratni let med celim letom.

(b) Vozni red letov:

Prevozniki, ki sprejmejo obveznosti iz opravljanja javnih storitev, lahko določijo vozni red letov. Vendar pa morajo ti prevozniki zagotoviti povratni let na Sardinijo tekom dneva, kot tudi daljše zadrževanje na destinaciji.

(c) Ponujene kapacitete

Minimalna ponujena dnevna kapaciteta med celim letom bo znašala 130 sedežev na relaciji Cagliari/Pisa in 130 sedežev na relaciji Pisa/Cagliari.

2.1.11 Na relaciji Cagliari/Verona

(a) Minimalna dnevna frekvenca

Na relaciji Cagliari/Bologna bo zagotovljen vsaj 1 povratni let med 1. oktobrom in 31. majem, ter vsaj in 2 povratna leta med 1. junijem in 30. septembrom (vključno z božičnim in velikonočnim obdobjem).

(b) Vozni red letov:

Glede na povezave, za katere je značilna enkratna dnevna frekvenca (oz. največ dvojna dnevna frekvenca), bodo prevozniki, ki sprejmejo obveznosti iz opravljanja javnih storitev, upravičeni do določanja voznih redov letov. Vendar pa bodo ti prevozniki upoštevali potrebo po zagotovitvi povratnega leta na Sardinijo tekom dneva, kot tudi daljše zadrževanje na destinaciji.

(c) Ponujene kapacitete

Dnevna ponujena kapaciteta je določena z ozirom na različne frekvence med obema obdobjema, kot je določeno v obveznosti iz opravljanja javnih storitev.

Minimalna ponujena dnevna kapaciteta v obdobju od 1. oktobra do 31. maja bo 150 sedežev na relaciji Cagliari/Verona in 150 sedežev na relaciji Verona/Cagliari.

Minimalna ponujena dnevna kapaciteta v obdobju od 1. junija do 30. septembra (vključno z božičnim in velikonočnim obdobjem) bo 300 sedežev na relaciji Cagliari/Verona in 300 sedežev na relaciji Verona/Cagliari.

2.1.12 Na relaciji Cagliari/Napoli

(a) Minimalna dnevna frekvenca

Na relaciji Cagliari/Napoli bo zagotovljen vsaj 1 povratni let med celim letom.

(b) Vozni red letov:

Prevozniki, ki sprejmejo obveznosti iz opravljanja javnih storitev, lahko določijo vozni red letov. Vendar pa morajo ti prevozniki zagotoviti povratni let na Sardinijo tekom dneva, kot tudi daljše zadrževanje na destinaciji.

(c) Ponujene kapacitete

Minimalna ponujena dnevna kapaciteta med celim letom bo znašala 130 sedežev na relaciji Cagliari/Napoli in 130 sedežev na relaciji Napoli/Cagliari.

2.1.13 Na relaciji Cagliari/Palermo

(a) Minimalna dnevna frekvenca

Na relaciji Cagliari/Palermo bo zagotovljen vsaj 1 povratni let med celim letom.

(b) Vozni red letov:

Prevozniki, ki sprejmejo obveznosti iz opravljanja javnih storitev, lahko določijo vozni red letov. Vendar pa morajo ti prevozniki zagotoviti povratni let na Sardinijo tekom dneva, kot tudi daljše zadrževanje na destinaciji.

(c) Ponujene kapacitete

Minimalna ponujena dnevna kapaciteta med celim letom bo znašala 35 sedežev na relaciji Cagliari/Palermo in 35 sedežev na relaciji Palermo/Cagliari.

2.1.14 Na relaciji Olbia/Rim

(a) Minimalna dnevna frekvenca

Na relaciji Olbia/Rim bodo zagotovljeni vsaj 3 povratni leti med 1. oktobrom in 31. majem, ter vsaj 6 do 9 (5)(*) povratnih letov med 1. junijem in 30. septembrom (vključno z božičnim in velikonočnim obdobjem).

(b) Vozni red letov:

Na relaciji Olbia/Rim bo zagotovljen vsaj

1 let med 06.45 in 07.45

1 let med 13.30 in 15.30

1 let med 19.30 in 22.30.

Na relaciji Rim/Olbia bo zagotovljen vsaj

1 let med 07.00 in 08.30

1 let med 13.30 in 15.30

1 let med 19.30 in 22.30.

(c) Ponujene kapacitete

Dnevna ponujena kapaciteta je določena z ozirom na različne frekvence med obema obdobjema, kot je to določeno v obveznosti iz opravljanja javnih storitev.

Minimalna ponujena dnevna kapaciteta v obdobju od 1. oktobra do 31. maja bo 450 sedežev na relaciji Olbia/Rim in 450 sedežev na relaciji Rim/Olbia.

Minimalna ponujena dnevna kapaciteta v obdobju od 1. junija do 30. septembra (vključno z božičnim in velikonočnim obdobjem) bo 900 sedežev na relaciji Olbia/Rim in 900 sedežev na relaciji Rim/Olbia.

2.1.15 Na relaciji Olbia/Milano

(a) Minimalna dnevna frekvenca

Na relaciji Olbia/Milano bodo zagotovljeni vsaj 2 do 3(*) (6) povratni leti med 1. oktobrom in 31. majem, ter vsaj 7 do 13(*) (6) povratnih letov med 1. junijem in 30. septembrom (vključno z božičnim in velikonočnim obdobjem).

(b) Vozni redi letov:

Na relaciji Olbia/Milano bo zagotovljen vsaj

1 let med 06.45 in 07.45

1 let med 13.30 in 15.30 (le v primeru treh dnevnih letov v obdobju med 1. oktobrom in 31. majem)

1 let med 19.30 in 22.30.

Na relaciji Milano/Olbia bo zagotovljen vsaj

1 let med 07.00 in 08.30

1 let med 13.30 in 15.30 (le v primeru treh dnevnih letov v obdobju med 1. oktobrom in 31. majem)

1 let med 19.30 in 22.30.

(c) Ponujene kapacitete

Dnevna ponujena kapaciteta je določena z ozirom na različne frekvence med obema obdobjema, kot je to določeno v obveznosti iz opravljanja javnih storitev.

Minimalna ponujena dnevna kapaciteta v obdobju od 1. oktobra do 31. maja bo 300 sedežev na relaciji Olbia/Milano in 300 sedežev na relaciji Milano/Olbia.

Minimalna ponujena dnevna kapaciteta v obdobju od 1. junija do 30. septembra (vključno z božičnim in velikonočnim obdobjem) bo 1050 sedežev na relaciji Olbia/Milano in 1050 sedežev na relaciji Milano/Olbia.

2.1.16 Na relaciji Olbia/Bologna

(a) Minimalna dnevna frekvenca

Na relaciji Olbia/Bologna bo med celim letom zagotovljen vsaj 1 povratni let.

(b) Vozni red letov:

Prevozniki, ki sprejmejo obveznosti iz opravljanja javnih storitev, lahko določijo vozni red letov. Vendar pa morajo ti prevozniki zagotoviti povratni let na Sardinijo tekom dneva, kot tudi daljše zadrževanje na destinaciji.

(c) Ponujene kapacitete

Dnevna ponujena kapaciteta je določena z ozirom na različne frekvence med obema obdobjema, kot je to določeno v obveznostih iz opravljanja javnih storitev.

Minimalna ponujena dnevna kapaciteta v obdobju od 1. oktobra do 31. maja bo 150 sedežev na relaciji Olbia/Bologna in 150 sedežev na relaciji Bologna/Olbia.

Minimalna ponujena dnevna kapaciteta v obdobju od 1. junija do 30. septembra (vključno z božičnim in velikonočnim obdobjem) bo 300 sedežev na relaciji Olbia/Bologna in 300 sedežev na relaciji Bologna/Olbia.

2.1.17 Na relaciji Olbia/Torino

(a) Minimalna dnevna frekvenca

Na relaciji Olbia/Torino bo zagotovljen vsaj 1 povratni let med celim letom.

(b) Vozni red letov:

Prevozniki, ki sprejmejo obveznosti iz opravljanja javnih storitev, lahko določijo vozni red letov. Vendar pa morajo ti prevozniki zagotoviti povratni let na Sardinijo tekom dneva, kot tudi daljše zadrževanje na destinaciji.

(c) Ponujene kapacitete

Minimalna ponujena dnevna kapaciteta med celim letom bo znašala 150 sedežev na relaciji Olbia/Torino in 150 sedežev na relaciji Torino/Olbia.

2.1.18 Na relaciji Olbia/Verona

(a) Minimalna dnevna frekvenca

Na relaciji Olbia/Milano bo zagotovljen vsaj 1 povratni let med 1. oktobrom in 31. majem, ter vsaj 2 povratna leta med 1. junijem in 30. septembrom (vključno z božičnim in velikonočnim obdobjem).

(b) Vozni red letov:

Glede na povezave, za katere je značilna enkratna dnevna frekvenca (oz. največ dvojna dnevna frekvenca), bodo prevozniki, ki sprejmejo obveznosti iz opravljanja javnih storitev, upravičeni do določanja voznega reda letov. Vendar pa bodo ti prevozniki upoštevali potrebo po zagotovitvi povratnega leta na Sardinijo tekom dneva, kot tudi daljše zadrževanje na destinaciji.

(c) Ponujene kapacitete

Dnevna ponujena kapaciteta je določena z ozirom na različne frekvence med obema obdobjema, kot je to določeno v obveznostih iz opravljanja javnih storitev.

Minimalna ponujena dnevna kapaciteta v obdobju od 1. oktobra do 31. maja bo 150 sedežev na relaciji Olbia/Verona in 150 sedežev na relaciji Verona/Olbia.

Minimalna ponujena dnevna kapaciteta v obdobju od 1. junija do 30. septembra (vključno z božičnim in velikonočnim obdobjem) bo 300 sedežev na relaciji Olbia/Verona in 300 sedežev na relaciji Verona/Olbia.

3. UPORABLJENA LETALA

Letala, ki bodo uporabljena za lete na relacijah

Alghero/Rim/Alghero

Alghero/Milano/Alghero

Cagliari/Rim/Cagliari

Cagliari/Milano/Cagliari

Cagliari/Bologna/Cagliari

Cagliari/Torino/Cagliari

Cagliari/Verona/Cagliari

Olbia/Rim/Olbia

Olbia/Milano/Olbia

Olbia/Bologna/Olbia

Olbia/Torino/Olbia

Olbia/Verona/Olbia

bodo imela minimalno kapaciteto 150 sedežev.

Letala, ki bodo uporabljena za lete na relacijah

Alghero/Bologna/Alghero

Alghero/Pisa/Alghero

Cagliari/Pisa/Cagliari

Cagliari/Napoli/Cagliari

bodo imela minimalno kapaciteto 130 sedežev.

Letala, ki bodo uporabljena za lete na relacijah

Alghero/Torino/Alghero

Cagliari/Palermo/Cagliari

bodo imela minimalno kapaciteto 130 sedežev.

3.1 Celotna uporabna kapaciteta vsakega letala, četudi presega zgornjo minimalno kapaciteto, bo ponujena za prodajo na vsakem letu in v skladu z uvedenimi obveznostmi iz opravljanja javnih storitev, brez vsakih sedežnih omejitev za rezidente in/ali nerezidente.

3.2 Vsake prakse, ki bi se nedovoljeno izognile tem predpisom, zlasti pa zavrnitev izdaje vozovnic po ugodnejši ceni kljub razpoložljivim sedežem na letalu, se bodo smatrale kot resna kršitve predpisanih obveznosti iz opravljanja javnih storitev in se bodo kaznovale s sankcijami.

4. CENE

4.1 Struktura cen za vse zadevne relacije mora vsebovati: — najvišjo ceno z ugodnostmi, ki je najvišja cena za potnike, ki pripadajo ugodnostni kategoriji, ki je opisana v strukturi cen; — najvišjo ceno brez ugodnosti, ki je najvišja cena za potnike, ki ne pripadajo ugodnostni kategoriji, ki je opisana v strukturi cen. Prevozniki, ki bodo prevzeli obveznosti iz opravljanja javnih storitev, se zavezujejo k sestavi cenika glede na različne skupine potnikov, tako da bodo zagotovili prodajo ustreznega števila posebnih in znižanih vozovnic, kar zagotavlja občutno nižjo povprečno ceno vozovnic, kot je predpisana najvišja cena brez ugodnosti. Dotična relacija Najvišja cena z ugodnostmi Najvišja cena brez ugodnosti Alghero/Rim 37,00 100,00 Alghero/Milano 47,00 130,00 Alghero/Bologna 57,00 140,00 Alghero/Torino 57,00 140,00 Alghero/Pisa 57,00 140,00 Cagliari/Rim 37,00 100,00 Cagliari/Milano 47,00 130,00 Cagliari/Bologna 57,00 140,00 Cagliari/Torino 57,00 140,00 Cagliari/Pisa 57,00 140,00 Cagliari/Verona 57,00 140,00 Cagliari/Napoli 57,00 140,00 Cagliari/Palermo 37,00 100,00 Olbia/Rim 37,00 100,00 Olbia/Milano 47,00 130,00 Olbia/Bologna 57,00 140,00 Olbia/Torino 57,00 140,00 Olbia/Verona 57,00 140,00

4.2 Vse navedene cene bodo vključevale DDV in bodo neto brez zneska letaliških pristojbin in taks ter kriznega doplačila, ki znaša največ 6,00 evrov. Kadarkoli se pogoji, ki so povzročili zaračunavanje kriznega doplačila, ukinijo ali so znova ovrednoteni, bo to doplačilo ukinjeno ali proporcionalno zmanjšano. Ceniku, navedenem v tem dokumentu, se ne bo dodajalo nobenih drugih stroškov.

4.3 Cena z ugodnostmi ni podvržena omejitvam. Ceni z ugodnostmi se ne bo dodajalo nobenih omejitev, kot so dodatek za spremembo datuma, časa ali vozovnice, prav tako pa nobene kazni ali povračilo zneska vozovnice, kadar so spremembe posredovane več kot 48 ur pred odhodom. Kasnejše prijave sprememb, vse do časa odhoda, bodo nosile dodaten strošek desetih evrov.

4.4 Zagotovljen bo popolnoma brezplačen sistem za prodajo in distribucijo vozovnic, ki za potnike ne bo pomenil dodatnih finančnih stroškov.

4.5 Vsako leto, začenši s 1. januarjem 2006, bodo pristojne oblasti opravile revizijo strukture cen, ki so opisane v tem dokumentu, glede na stopnjo inflacije v preteklem letu, ki je izračunana na osnovi italijanskega statističnega indeksa maloprodajnih cen za družine, delavce in zaposlene (indeks ISTAT/FOI). Revizija bo posredovana vsem prevoznikom, ki delujejo na dotičnih relacijah in ki upoštevajo strukturo cen, ki je opisana v tem dokumentu, hkrati pa bo posredovana tudi Evropski komisiji za objavo v uradnem listu EU.

4.6 V primeru obvestila o več kot 5 % odstopanju cen goriv v začetku drugega polletja 2004, bodo cene vozovnic popravljene z ozirom na odstotno odstopanje in vpliv deleža cen goriv na prevoznikove stroške izvajanja storitev. Vsaka sprememba bo določeno na podlagi polletja, s strani ministra za infrastrukturo in promet, v sodelovanju s predsednikom avtonomne regije Sardinije, ki bo izvedena na podlagi preiskave, ki jo bo izvedel skupni tehnični odbor v sestavi zastopnika, določenega s strani ministra za infrastrukturo in promet, zastopnika ENAC-a ter zastopnika, določenega s strani avtonomne regije Sardinije. V primeru rasti, ki bo presegla omenjeni odstotkovni odklon, bo omenjeni tehnični odbor uvedel postopek za uskladitev, ob prejemu obvestila od prevoznikov, ki letijo na dotičnih relacijah. V primeru odstotkovnega znižanja lahko omenjeni tehnični odbor samostojno začne postopek za uskladitev, ne da bi prejel obvestilo prevoznikov. V času preiskave se mora omenjeni odbor posvetovati s prevozniki, ki letijo na dotičnih relacijah. Vsako potencialno usklajevanje cen bo začelo veljati v začetku polletja, ki sledi polletju, v katerem je skupni tehnični dobor prejel obvestilo oz. je ukrepal samostojno na podlagi lastne informacije.

4.7 Vsako povečanje cen za kakršenokoli znesek in iz kakršnegakoli razloga, ki je izvedeno izven postopka, opisanega v tem dokumentu, je nezakonito.

4.8 Prevozniki, ki letijo na dotičnih relacijah, so pravno zavezani, da ponudijo cene z ugodnostmi v skladu s predpisanim cenikom vsaj naslednjim skupinam potnikov: prebivalcem Sardinije; ljudem, ki so bili rojeni na Sardiniji, četudi tam ne prebivajo; zakonskim partnerjem in otrokom ljudi, rojenih na Sardiniji; invalidom (7); mladim od 2 do 21 let starosti (7); ljudem, ki so starejši od 70 let (7); univerzitetnim študentom do 27 let starosti (7). Otroci, mlajši od dveh let, potujejo zastonj, če ne zasedajo potniškega sedeža.

5. KONTINUITETA STORITEV

V skladu s 4. členom, št. 1 (c) Uredbe (EGS) št. 2408/92, mora prevoznik, ki sprejme obveznosti iz opravljanja javnih storitev, zagotoviti storitev za obdobje najmanj 36 zaporednih mesecev in ne bo prekinil poletov ne da bi predhodno dal šestmesečni odpovedni rok z obvestilom ENAC-a in avtonomne regije Sardinije.

5.1 Z namenom zagotovitve kontinuitete, rednosti in točnosti letov, se prevozniki, ki sprejmejo obveznosti iz opravljanja javnih storitev zavežejo, da bodo letno opravili 98 % predvidenih letov, z najvišjo stopnjo odpovedi 2 %; zavežejo, da bodo regulativnemu organu plačali kazen v znesku 5000 evrov za vsak odpovedan let, ki bo presegal dovoljeno letno mejo 2 % odpovedi; omenjeni plačani zneski se bodo nakazovali na račun za financiranja trajnostne ohranitve ozemlja Sardinije; zavežejo, da bo letno 85 % poletov znotraj odstopanja dvajset minut od predpisanega voznega reda; zavežejo, da bodo vsakemu potniku za zamudo daljšo od 20 minut odobrili 15 evrov, ki jih bo potnik lahko vnovčil pri nakupu druge vozovnice.

5.2 Zgoraj omenjena pravila ne bodo veljala za odpovedane lete in lete z zamudo zaradi vremenskih razmer, stavk ali dogodkov izven vpliva in/ali odgovornosti prevoznika.

6. SANKCIJE

Začasna ustavitev poletov brez predhodnega obvestila oz. z obvestilom, ki ni v skladu z zgoraj navedenimi pravili, je podvržena administrativnim in denarnim sankcijam, ki bodo določeni glede na povzročeno škodo javni upravi in skupnosti potnikov.

6.1 Da bi bilo zagotovljeno natančno izpolnjevanje obveznosti prevoznikov, ki sprejmejo tekoče obveznosti iz opravljanja javnih storitev, se vzpostavi skupen nadzorni odbor, kjer bo svetnik za promet avtonomne regije Sardinije nadzoroval izvajanje obveznosti iz opravljanja javnih storitev („skupen nadzorni odbor“). Skupen nadzorni odbor sestavljajo: en član, ki ga predlaga regionalni svetnik za promet, en član, ki ga predlaga minister za infrastrukturo in promet, en član, ki ga predlaga ENAC, ter en član, ki ga predlaga prevoznik, ki je sprejel obveznosti iz opravljanja javnih storitev.

6.2 Skupen nadzorni odbor Predseduje mu regionalni svetnik za promet in se običajno sestane enkrat na vsake 3 mesece, razen v nujnih primerih, ki jih določa predsednik odbora; Preučuje podatke, ki jih zberejo Uprave letaliških okrožij Sardinije, podjetja, ki upravljajo letališča, občani ali potrošniške skupine z ozirom na izvajanje obveznosti iz opravljanja javnih storitev; Išče možne kršitve obveznosti iz opravljanja javnih storitev in jih beleži ter ENAC-u predlaga ukrepe, ki bodo vzpostavili regularnost poletov oz. storitev, ter, kjer je to ustrezno, določi kazenske ukrepe, vrsto in znesek sankcij.

7. ČASOVNI OKVIR IZVAJANJA

Obveznosti iz opravljanja javnih storitev, ki jih vsebuje ta priloga, bodo postale obvezne s 1. januarjem 2005, njihova veljavnost pa bo potekla 31. decembra 2007.

8. PREDLOŽITEV – SPREJETJE

Prevozniki, ki nameravajo sprejeti obveznosti iz opravljanja javnih storitev, ki jih vsebuje ta priloga, bodo v roku 15 dni od objave v uradnem listu EU obvestila Komisije o uvedbi omenjenih obveznosti, ENAC-u predložili formalno sprejetje celotne vsebine te priloge, ter ga posredovali na naslov: ENAC, Ente Nazionale per l'Aviazione Civile, via del Castro Pretorio 118 – 00185 Roma.

(1) Destinacija Milano se v skladu z Uredbo ministra za promet od 5. januarja 2001 smatra kot spremenjena in dopolnjena.

(2) Število predvidenih letov označenih z zvezdico (*) lahko med sezono niha glede na obdobje in dan v tednu. Vozni red letov, sestavljen po obdobjih in dnevih v tednu, bodo družbe, ki so sprejele obveznosti iz opravljanja javnih storitev, sestavile vnaprej. Taki vozni redi letov bodo imeli namen zagotovitve popolne zadovoljitve povpraševanja, in bo predložen ENAC-u s strani prevoznikov, ki so sprejeli obveznosti iz opravljanja javnih storitev, vsaj 15 dni pred začetkom vsake sezone letov, hkrati pa bo posredovan tudi avtonomni regiji Sardiniji, ki si prilašča pravico do zahteve po prilagoditvah v primeru pomanjkljivosti.

(3) Število predvidenih letov označenih z zvezdico (*) lahko med sezono niha glede na obdobje in dan v tednu. Vozni red letov, sestavljen po obdobjih in dnevih v tednu, bodo družbe, ki so sprejele obveznosti iz opravljanja javnih storitev, sestavile vnaprej. Taki vozni redi letov bodo imeli namen zagotovitve popolne zadovoljitve povpraševanja, in bo predložen ENAC-u s strani prevoznikov, ki so sprejeli obveznosti iz opravljanja javnih storitev, vsaj 15 dni pred začetkom vsake sezone letov, hkrati pa bo posredovan tudi avtonomni regiji Sardiniji, ki si prilašča pravico do zahteve po prilagoditvah v primeru pomanjkljivosti.

(4) Število predvidenih letov označenih z zvezdico (*) lahko med sezono niha glede na obdobje in dan v tednu. Vozni red letov, sestavljen po obdobjih in dnevih v tednu, bodo družbe, ki so sprejele obveznosti iz opravljanja javnih storitev, sestavile vnaprej. Taki vozni redi letov bodo imeli namen zagotovitve popolne zadovoljitve povpraševanja, in bo predložen ENAC-u s strani prevoznikov, ki so sprejeli obveznosti iz opravljanja javnih storitev, vsaj 15 dni pred začetkom vsake sezone letov, hkrati pa bo posredovan tudi avtonomni regiji Sardiniji, ki si prilašča pravico do zahteve po prilagoditvah v primeru pomanjkljivosti.

(5) Število predvidenih letov označenih z zvezdico (*) lahko med sezono niha glede na obdobje in dan v tednu. Vozni red letov, sestavljen po obdobjih in dnevih v tednu, bodo družbe, ki so sprejele obveznosti iz opravljanja javnih storitev, sestavile vnaprej. Taki vozni redi letov bodo imeli namen zagotovitve popolne zadovoljitve povpraševanja, in bo predložen ENAC-u s strani prevoznikov, ki so sprejeli obveznosti iz opravljanja javnih storitev, vsaj 15 dni pred začetkom vsake sezone letov, hkrati pa bo posredovan tudi avtonomni regiji Sardiniji, ki si prilašča pravico do zahteve po prilagoditvah v primeru pomanjkljivosti.

(6) Število predvidenih letov označenih z zvezdico (*) lahko med sezono niha glede na obdobje in dan v tednu. Vozni red letov, sestavljen po obdobjih in dnevih v tednu, bodo družbe, ki so sprejele obveznosti iz opravljanja javnih storitev, sestavile vnaprej. Taki vozni redi letov bodo imeli namen zagotovitve popolne zadovoljitve povpraševanja, in bo predložen ENAC-u s strani prevoznikov, ki so sprejeli obveznosti iz opravljanja javnih storitev, vsaj 15 dni pred začetkom vsake sezone letov, hkrati pa bo posredovan tudi avtonomni regiji Sardiniji, ki si prilašča pravico do zahteve po prilagoditvah v primeru pomanjkljivosti.

(7) Brez diskriminacije glede na kraj rojstva, kraj bivanja in narodnost.